Tað kann verða alt frá hjartasorg til stúran um lívið. Tað eru tíðir í lívinum har tú sum ungur møtir nøkrum spurningum og avbjóðingum, sum tú ikki sjálv/ur megnar at loysa saman við tínum vinum. Av og á hevur ein tørv á onkrum uttan fyri familjuna fyri at fáa svara sínum spurningum ella til at loysa sínar trupulleikar. Undirvísingin kann verða trupul, vinaløg kunnu verða tvørlig, ella at tú følir at lærarin ikki sær ella skilur teg. So kanska ein mentor er akkurát nakað fyri teg. Ring ella skriva til okkum, so kunnu vit saman finna uppá ráð. Umframt hetta uppliva ung eisini persónligar avbjóðingar, so sum hjúnaskilnað, deyða, sjúku, hjartasorg, happing og einsemi. Endamálið við Mentorskipanini er at stuðla og eggja teimum ungu, tá ið ræður um útbúgving, arbeiði og frítíðarvirksemi. Ein Mentor hjálpir teimum ungu við teirra avbjóðingum við at stuðla og vegleiða. Tann persónligi Mentorurin er tøkur at hjálpa tí unga og kann eisini vera ein samstarvsliður við skúla, myndugleikar o. s. fr. Mentorskipanin førir eisini við sær eitt sosialt trygdarnet, sum tann ungi kann hava gagn av, tá ið tað snýr seg um hjálp við t. d. umsókn um arbeiði, um starvslærupláss, hjálp við skúlatingum ella við hjálp til sosialar-, mentanarligar- og persónligar avbjóðingar. Mentorskipanin er við til at stuðla, eggja og at geva íblástur, tá ið tann ungi skal taka við teimum avbjóðingunum, ið gerandisdagurin hevur við sær–t. d. avbjóðingum í sambandi við útbúgvingarætlanir og framtíð hjá tí unga. Ein kann søkja um at gerast Mentor. Tá ið tann ungi hevur verið til eina samrøðu við samskiparan, verður ein hóskandi Mentor funnin til umsøkjaran. Mentorsamskiparin setur ein Mentor og ein ungan saman. Samstarvið er ætlað at vara í minsta lagi í 12 mánaðir. Hvør kann fáa ein Mentor og hvør kann gerast mentor? Øll ung í aldrinum 11-17 ár hava møguleika at søkja sær ein Mentor. Vit hjálpa tær eisini fegin at røkka teimum málum, ið tú setir tær fyri. Tað kann t. d. vera at byrja eina útbúgving, halda fram við einari útbúgving ella at hjálpa tær at finna eitt arbeiði. Tú hevur ávirkan á, hvør tín Mentor verður, tí tað er týdningarmikið, at tit heilt frá byrjan fáa eitt gott samstarv. Tað merkir, at eingin annar veit, hvat tit tosa um. Mentorurin arbeiðir saman við tær, so leingi tú hevur tørv á honum ella henni, og viðkomandi hjálpir tær, tí Mentorar brenna fyri at hjálpa ungum fólkum. Tey eru ung, eins og vit eru.” “ Mentorurin eggjaði mær at seta meg í samband við tey arbeiðsplássini, har eg vildi arbeiða. Hann skundaði undir meg, so eg gjørdi tað. “ Í byrjanini tímdi eg ikki, men so sá eg, at eg kundi hava álit á Mentorinum. Eg veit ikki hvussu, men mín Mentor treiskaðist, og nú havi eg bæði arbeiði og byrji upp á eina útbúgving í januar.” “ Málsviðgerin hjá mær í kommununi er líka glað. “ Eg brúki nógva tíð á facebook. Mentorurin hjá mær er góður!”